b'\n_START_ARTICLE_\nGl\xc3\xb2ria Roig i Fransitorra\n_START_SECTION_\nFam\xc3\xadlia\n_START_PARAGRAPH_\nRoig va n\xc3\xa9ixer a Barcelona (Barcelon\xc3\xa8s) el 18 de desembre de 1936 sent filla de l\'escriptor Tom\xc3\xa0s Roig i Llop i germana de la tamb\xc3\xa9 escriptora Montserrat Roig. V\xc3\xaddua de l\'actor Jos\xc3\xa9 Luis Mart\xc3\xadnez Sansalvador, popular per doblar les veus de Robert Mitchum, Gene Hackman, Humphrey Bogart, Sean Connery, Charlton Heston i Tom Selleck. Mare del periodista \xc3\x81lex Mart\xc3\xadnez i Roig, de l\'actor de doblatge C\xc3\xa9sar Mart\xc3\xadnez, de la productora d\'esdeveniments Gl\xc3\xb2ria Mart\xc3\xadnez i de Xavier Mart\xc3\xadnez.\n_START_SECTION_\nHist\xc3\xb2ria i Vida\n_START_PARAGRAPH_\nVa estudiar a l\'Institut del Teatre els anys 1953 i 1954. Actriu molt coneguda al Principat de Catalunya, represent\xc3\xa0 el mon\xc3\xb2leg escrit per la seva germana Montserrat conegut amb el nom de "Reivindicaci\xc3\xb3 de la senyora Clito Mestres", espectacle que va obtenir un gran \xc3\xa8xit entre el p\xc3\xbablic i la cr\xc3\xadtica. _NEWLINE_Dedicada especialment al doblatge, aix\xc3\xad com el seu marit, va intervenir en diverses pel\xc2\xb7l\xc3\xadcules donant veu a actrius com ara Bette Davis, Faye Dunaway, Glenn Close, Miranda Richardson o Sally Field. Una de les darreres pel\xc2\xb7l\xc3\xadcules en la que va participar com a actriu fou "La educaci\xc3\xb3n de las hadas", de Jos\xc3\xa9 Luis Cuerda l\'any 2006._NEWLINE_Roig mor\xc3\xad a Barcelona el 15 de febrer de 2008, sent enterrada al cementiri de les Corts.'